白瑜 (萬曆進士)

白瑜（），字师清，號忠甫《萬曆乙未科進士同年序齿录》：白瑜，字师清，號忠甫，行二，甲子十一月二十二日生。治易经。直隸永平府東勝左衛籍，山西翼城縣人。，又號绍明，直隸永平府東勝左衛籍，山西翼城縣人。明朝政治人物，官至刑部侍郎。

生平
萬曆十三年（1585年）乙酉科順天鄉試第三十七名舉人。萬歷二十三年（1595年）乙未科會試第二百五名，廷試三甲第一百十六名進士。都察院觀政，改翰林院庶吉士，二十五年授兵科給事中。二十六年丁父憂，二十九年七月復除兵科，累遷工科都給事中《萬曆二十三年乙未科進士同年履歷》：白瑜，紹明，易二房。甲子十一月二十二日生。東勝左未籍，山西翼城縣人。乙酉三十七名，會試二百五名，三甲一百十六名。都察院政，改翰林院庶吉士，丁酉授兵科給事中，本年巡太倉，戊戌丁憂，辛丑補原職，本年升禮科右，管大工，本年管銀庫，壬寅升户科左，本年升工科都，癸卯建言降廣西布政司照磨，庚申起光禄寺少卿，辛酉升太常寺少卿，升大理左少卿，本年升太常寺卿，壬戌升通政使，升刑部右侍郎，癸亥升左侍郎。。帝於射場營建乾德臺，白瑜抗疏力諫，又再疏請斥中官王朝、陳永壽，神宗極度不滿。白瑜又論治河當專任，被責，三十一年（1603年）謫廣西布政使照磨。以疾歸。

光宗即位，起爲光祿寺少卿，三遷太常寺卿。給事中倪思輝、朱欽相，御史王心一以直言被謫，白瑜抗疏論救。

天啓二年（1622年），由通政使拜刑部右侍郎，署部事。次年進左侍郎，卒於官。贈尚書。《明史》有傳。《明史·242卷》：白瑜，字紹明，永平人。萬歷二十三年進士。選庶吉士，授兵科給事中。帝既冊立東宮，上太后徽號，瑜請推廣孝慈，以敦儉、持廉、惜人才、省冤獄四事進，皆引《祖訓》及先朝事以規時政，辭甚切。三十年，京師旱，陝西河南黃河竭。禮官請修省，瑜言：「修省宜行實政。今逐臣久錮，纍臣久羈，一蒙矜釋，即可感格天心。」末言礦稅之害。皆不報。累遷工科都給事中。帝於射場營乾德臺，瑜抗疏力諫，又再疏請斥中官王朝、陳永壽，帝不能無憾。會瑜論治河當專任，遂責其剿拾陳言，謫廣西布政使照磨。以疾歸。光宗立，起光祿少卿，三遷太常卿。給事中倪思輝、朱欽相，御史王心一以直言被謫，瑜抗疏論救。天啟二年，由通政使拜刑部右侍郎，署部事。鄭貴妃兄子養性奉詔還籍，逗遛不去，其家奴張應登訐其通塞外。永寧伯王天瑞者，顯皇后弟也，以後故銜鄭氏，遂偕其弟錦衣天麟交章劾養性不軌。瑜以鄭氏得罪先朝，而交通事實誣，乃會都御史趙南星、大理卿陳於廷等讞上其獄，請抵奴誣告罪，勒養性居遠方。制可。明年進左侍郎。卒官。贈尚書。

家族
曾祖白繪。祖父白堇，贈南京錦衣衛知事。父白鑰，南京錦衣衛知事。母劉氏。具庆下。兄白珩。弟白璞。子白养粹、白养元。

參考文獻

Yu
Category:卢龙人
Category:萬曆十三年乙酉科順天鄉試舉人
Category:明朝庶吉士
Category:明朝兵科給事中
Category:明朝工科都給事中
Category:明朝布政司照磨
Category:明朝光祿寺少卿
Category:明朝太常寺卿
Category:明朝通政使
Category:明朝刑部侍郎